als_Latn lit_Latn uzn_Latn
Pse s'duhet tė ndryshojė asgjė pėr Himarėn
nga Mentor Nazarko
Panorama
Mediat shqiptare raportuan pėr njė bisedė diplomatike tė dy ministrave tė Jashtėm, atij grek dhe atij shqiptar, nė lidhje me reformėn territoriale shqiptare. Nė fakt, raportimet me gabime banale pėrkthimi tė njė pjese tė mediave mbėshteteshin te komunikata e bėrė publike nė faqen zyrtare tė Ministrisė sė Jashtme greke, ndėrsa media serioze si Top Channel pėrfshinin nė raportim dhe qėndrimin e ministrit tonė Bushati. Nga kjo komunikatė nuk pėrmendej se pėrveē letrės sė 10 qershorit tė ministrit Venizelos pėr homologun e tij, ka pasur dhe demarshe diplomatike, element ky qė tregon kėmbėngultėsinė greke dhe seriozitetin qė ajo i jep kėsaj ēėshtjeje. Nga komunikata e bėrė publike prej Athinės zyrtare, shto dhe qėndrimin e Bushatit, ndėrlidhur me kontekstin kohor, vihet re se presioni grek nė lidhje me riorganizimin e Himarės si bashki apo dhe ndonjė zone tjetėr (Himara nuk pėrmendej nga pala greke, por vetėm nga pala jonė) ka arritur kulmin. Kemi njė letėr mė 10 qershor; demarshe diplomatike- me gjasė nėpėrmjet ambasadorit Rokanas, dhe bash javėn kur reforma duhet tė miratohet nė Parlament, pėrmbajtja e telefonatės Venizelos-Bushati bėhet publik zyrtarisht. Kjo do tė thotė se presioni u shkallėzua nė nivel tė lartė. Pėr mė shumė bėhet e ditur njėkohėsisht zyrtarisht se sot Venizelos do takohet me Dulen, nėnkryetarin e Parlamentit tė Shqipėrisė, emri i tė cilit nė komunikimin zyrtar, grek ndryshe nga herė tė tjera, ishte shkruar njėlloj si nė shqip.
Janė disa pėrfundime qė mund tė nxirren prej kėsaj ngjarjeje.Nė kushtet kur pozicioni institucional shqiptar nuk ka ndryshuar prej 10 qershorit, me gjithė pėrmbajtjen e letrės greke pėr tė cilėn sdihet asgjė dhe pėrfshirjen nė mėnyrė sintetike tė kėsaj ēėshtjeje nė Pėrfundimin 2 tė Kėshillit Europian pėr Shqipėrinė, atėherė nuk ka asnjė arsye shtesė pse Parlamenti duhet tė ndryshojė diēka kėtė javė. Fakti se Venizelos ia bėri Bushatit telefonatėn nga Brukseli, se Greqia ka lobuar qė kjo ēėshtje indirekt tė pėrmendet prej BE mė 24 qershor dhe se nė bisedė ministri i Jashtėm grek sėrish iu referua kushtėzimeve tė reja europiane, nuk do tė thotė se Greqia po pėrfaqėson tėrė Bashkimin Europian nė kėtė qėndrim. Ėshtė krejt e qartė se Greqia praktikisht ka ngulur njė gozhdė tė madhe shtesė nė integrimin e mėtejshėm europian tė Shqipėrisė nėpėrmjet pėrpjekjes pėr ndėrkombėtarizim tė kėsaj ēėshtjeje, por nuk ka asnjė arsye pėr nėnshtrim. Ministri Bushati veproi saktė kur nuk e publikoi bisedėn pėr analogji me homologun e tij me pėrjashtim tė referimit jozyrtar tė qėndrimit shqiptar te ndonjė media serioze: Shqipėria nuk e konsideron njėlloj si Greqia njė ēėshtje tė marrėdhėnieve dypalėshe formėn qė do tė marrė bashkia e Himarės pas reformės qė do tė miratohet brenda 31 korrikut. Nė kėmbėnguljen e paralajmėruar nga Bushati pėr tė mos ndryshuar asgjė edhe pas kėtij presioni grek tė shkallėzuar fort janė disa arsye themelore, qė mbėshteten dhe e kapėrcejnė tė vėrtetėn se Himara ėshtė zonė shqiptare dhe jo minoritare.
Reforma administrative do duhet tė miratohet me tri tė pestat e votave tė Kuvendit tė Shqipėrisė, qė do tė thotė se vullneti sovran i institucioneve tona nuk mund tė kushtėzohet nga njė ndėrhyrje e jashtme e njė vendi tė vetėm, pavarėsisht nivelit tė presionit. Ėshtė e imagjinueshme qė pėr shkak tė presioneve tė veēanta, logjikave tė personalizuara tė aksh deputeti (ta zėmė Kryevidhi brenda Kavajės) tė mund tė kemi ndryshime nė ndonjė zonė tė caktuar, por nuk shihet arsye pse parimi i funksionalitetit do duhet tė mos respektohet nė Himarė.
Sė dyti, ne nuk kemi asnjė reagim serioz kundėrshtues tė bashkėsisė qytetare tė Himarės. Janė bėrė konsultime tė ndryshme qeveritare, madje dhe nga vetė Bollano dhe Dule, por ne nuk kemi vėnė re kundėrshtime serioze, masive qė tė mund tė justifikohej njė reagim tutorial grek. Ėshtė pikėrisht ky moment qė vė nė diskutim dhe seriozitetin e palės greke, mė saktė qė ēmonton themeltėsinė e kėsaj gozhde tė re greke. Pse nuk u bė njė pėrpjekje ta zėmė pėr tė kėrkuar njė si tip referendumi vendor me gjithė kohėn qė do kėrkonte? Ndoshta nesėr ėshtė vonė dhe e pamundur pėr njė referendum tė tillė, duke pasur parasysh dhe komplikimet kushtetuese, efektet zinxhirore etj., etj., por dobėsia e reagimit qytetar nė Himarė kundėr ndarjes sė re nuk premtonte kėtė qė sot po kėrkon Greqia.
Ku mbėshteten pretendimet e shtetit fqinj? Te zhurma qė bėn Bollano? Te zhurma qė bėn Dule? Kėto dy figura politike janė nė rėnie tė vazhdueshme elektorale dhe me ndarjen e vjetėr territoriale, pra ata po marrin gjithmonė e mė pak vota nė zona tipike minoritare apo dhe nė Himarėn e lodhur nga komandimi prej Dervicianit siē shprehej njė himarjot. Kjo do tė thotė se kėto dy figura nuk mund tė flasin dot nė emėr tė Himarės, tė cilėn mund ta pėrfaqėsonte mė me kompetencė kryetari aktual i Bashkisė pėr shembull. Ēdo formė konsultimi lokal do tė ishte pėrgjigja mė e mirė pėr besueshmėrinė edhe ndėrkombėtare tė kėtyre dy figurave. Greqia pėrfundimisht duhet heqė dorė nga vazhdimi i lojės nė Shqipėri nėpėrmjet PBDNJ-sė, ashtu si i ėshtė sugjeruar dhe nga think tanke serioze greke. Referendumi apo konsultimi masiv lokal mund tė ishte pėrgjigja mė e mirė dhe nė rast tė ndėrkombėtarizimit tė mėtejshėm tė kėsaj ēėshtjeje nė forumet europiane, sepse Greqia pikėrisht kėtė do: tė ndėrkombėtarizojė pėrfundimisht Himarėn si zonė minoritare dhe reforma territoriale ėshtė rasti i fundit pėr ta bėrė kėtė. Praktikisht me humbjen e zgjedhjeve prej Bollanos, me rėnien e kartės sė vizave, dobėsimin ekonomik dhe diplomatik tė Greqisė, me rritjen e turizmit panshqiptar nė Jug, kauza e greqizimit tė mėtejshėm tė Himarės ėshtė zbythur. Ėshtė pikėrisht reforma territoriale si preteksti i fundit pėr ta riaktualizuar pretendimin grek mbi Himarėn. Nėse spėrdoret dhe ky pretekst, atėherė nesėr ska mė as kohė dhe as rast.
Ky shkrim smerr pėrsipėr tė debatojė nė lidhje me zbatimin e parimit tė funksionalitetit nė zonėn e Himarės. Pra a do jetė mė mirė Himara me Lukovėn, me Vranishtin, apo sipas ndarjes aktuale si argumentonte njė figurė e shquar e Himarės si Niko Neranxi. Ka dhe pikėpyetje tė tjera pre bisedės sė djeshme telefonike Venizelos-Bushati mbi atė se sa ndikon ēėshtja e Himarės nė listėn e ēėshtjeve tė tjera tė pazgjidhura midis dy vendeve, tė cilave iu referua Venizelos nė bisedėn e tij me Bushatin. Po kjo ėshtė njė temė e gjerė pėr njė shkrim tjetėr.
Të fundit nga ky opinionist
als_Latn kac_Latn vec_Latn als_Latn als_Latn als_Latn als_Latn als_Latn als_Latn als_Latn